
22-TA-2753: Noteikumu projekts (Grozījumi)
Grozījumi Ministru kabineta 2010. gada 19. oktobra noteikumos Nr. 983 "Noteikumi par izlietotā iepakojuma reģenerācijas procentuālo apjomu, reģistrēšanas un ziņojumu sniegšanas kārtību un iepakojuma definīcijas kritēriju piemērošanas piemēriem"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (TM - 28.10.2022.)
Saskaņā ar Ministru kabineta 2021. gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 9.1. apakšpunktu, lūdzam papildināt noteikumu projekta anotāciju ar skaidrojumu par visu noteikumu projektā paredzēto grozījumu nepieciešamību un mērķi. Vēršam uzmanību, ka šobrīd anotācijā nav ietverti pietiekami skaidrojumi par projekta regulējumu un tā nepieciešamību, īpaši par projekta 4. un 5. punktu, kā arī 8. punktu.
Lūdzam arī izvērstāk skaidrot izmaiņas noteikumu 1. pielikuma 1. tabulā un to saistību ar konkrētām Ministru kabineta 2017. gada 16. augusta noteikumu Nr. 480 “Noteikumi par atbrīvojuma piemērošanu no dabas resursu nodokļa samaksas par iepakojumu un vienreiz lietojamiem galda traukiem un piederumiem” 1. pielikuma vienībām (īpaši ņemot vērā tā 1. un 2. tabulas laikposmu sadalījumu salīdzinājumā ar šo noteikumu 1. pielikuma 1. tabulu).

Piedāvātā redakcija
-
	Ņemts vērā
Anotācijas 1.3. sadaļa papildināta ar skaidrojumiem par noteikumu projekta regulējumu un tā nepieciešamību.
	1.3. Pašreizējā situācija, problēmas un risinājumi

	2.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem 
	Iebildums (TM - 28.10.2022.)
Lūdzam anotācijas 5.4. sadaļas 1. tabulā precizēt, tieši kurās Plastmasu saturošu izstrādājumu patēriņa samazināšanas likuma (turpmāk - likums) vienībās ir daļēji pārņemtas Eiropas Parlamenta un Padomes 2019. gada 5. jūnija direktīvas (ES) 2019/904 par konkrētu plastmasas izstrādājumu ietekmes uz vidi samazināšanu (turpmāk - Direktīva 2019/904) 6. panta 5. punkta “a” un “b” apakšpunkta prasības. Papildus aicinām minēto informāciju norādīt tabulas C ailē (Tiek pārņemts pilnībā vai daļēji).
Piedāvātā redakcija
-
	Ņemts vērā
Anotācijas 5.4. sadaļas 1. tabula ir precizēta. Tā kā TAP portālā nav paredzēta opcija “Skaidrojums” pie “Pārņemts pilnībā”, tabula papildināta ar divām rindām.
	5.4. 1. tabula. Tiesību akta projekta atbilstība ES tiesību aktiem

	3.
	Noteikumu konsolidētā versija
1.11. dzērienu vienreizlietojamā plastmasu saturošā vai kompozīta iepakojuma ar tilpumu līdz trim litriem (dzērienu iepakojums, tā korķīši un vāciņi) pārstrādātas plastmasas satura mērķrādītāja izpildes aprēķinu.
	Iebildums (TM - 28.10.2022.)
Lūdzam anotācijā skaidrot noteikumu projekta normu (īpaši projekta 3., 4., 5. un 8. punkta) atbilstību likuma 6. panta piektajā daļā paredzētajam pilnvarojumam, kas paredz, ka Ministru kabinets nosaka šā panta pirmajā daļā noteiktā mērķrādītāja izpildes aprēķinu. Ņemot vērā, ka pirmajā daļā procentuālais pārstrādātas plastmasas saturs attiecīgajos iepakojumos norādīts vismaz 30 procenti, lūdzam skaidrot noteikumu projekta normu (īpaši kontekstā ar jaunā redakcijā izteiktā 1. pielikuma 3. tabulu) atbilstību minētajam pilnvarojumam. Saistībā ar minēto lūdzam skaidrot arī anotācijas 5.4. sadaļas 1. tabulā norādītās projektā pārņemtās Direktīvas 2019/904 vienības (proti, gan 6. panta 5. punkta "b" apakšpunkts, gan arī "a" apakšpunkts).
Papildus, īpaši ņemot vērā likumprojekta izskatīšanas laikā Saeimā veiktās izmaiņas attiecībā uz pilnvarojuma formulējumu (kas paredz noteikt nevis nosacījumus aprēķinam, bet gan aprēķinu - sk. likumprojekta anotāciju, kā arī priekšlikumu tabulas), lūdzam arī skaidrot projekta 5. punktā izteikto noteikumu 30.2 2. apakšpunktu, kas noteic obligātu konkrētu dokumentu izmantošanu aprēķinā, un tā atbilstību pilnvarojumam.

Piedāvātā redakcija
-
	Ņemts vērā
Noteikumu projekta 3., 4. un 8. (mainīta numerācija uz 7.) punkts ir precizēts, 5. punkts ir dzēsts.
Anotācijas 1.3. sadaļa papildināta ar skaidrojumiem par noteikumu projekta regulējumu un tā nepieciešamību.
	1.11. pārstrādātas plastmasas, ko satur dzērienu vienreizlietojams plastmasu saturošs vai kompozīta iepakojums ar tilpumu līdz trim litriem (dzērienu iepakojums, tā korķīši un vāciņi) (turpmāk – dzērienu plastmasas iepakojums), mērķrādītāja izpildes aprēķinu.

	4.
	Noteikumu konsolidētā versija
30.1 Iepakotājs laiž tirgū dzērienus vienreizlietojamā plastmasu saturošā vai kompozīta iepakojumā ar tilpumu līdz trim litriem (dzērienu iepakojums, tā korķīši un vāciņi), ja pārstrādātas plastmasas saturs dzērienu iepakojumā atbilst šo noteikumu 1. pielikumā 3. tabulā noteiktajam mērķrādītājam attiecīgajā gadā.
	Iebildums (TM - 28.10.2022.)
Paužam bažas, ka vairākas noteikumu projekta normas (piemēram, projekta 4. punkts un 8. punkts (jaunā redakcijā izteiktā pielikuma 3. tabula)) pilnībā vai daļēji, šķiet, dublē likuma 6. panta pirmo daļu un pārejas noteikumu 2. punktu. Vēršam uzmanību, ka saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" noteikumu projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Attiecīgi lūdzam precizēt projektu. Alternatīvi lūdzam sniegt pamatotu skaidrojumu.
Papildus attiecībā uz noteikumu 30.1 punktu vēršam uzmanību, ka likuma 6. panta pirmā daļa attiecināta uz ražotājiem. Attiecīgi nav saprotama termina "iepakotājs" izmantošana. Lūdzam precizēt projektu, nodrošinot tā atbilstību likumam.

Piedāvātā redakcija
-
	Ņemts vērā
Noteikumu projekta 4. punkts (MK noteikumu Nr. 983 jauns 30.1 punkts) izteikts jaunā redakcijā.
 
	30.1 Plastmasu saturošu izstrādājumu patēriņa samazināšanas likumā noteiktā mērķrādītāja izpildei pārstrādātas plastmasas saturu dzērienu plastmasas iepakojumā aprēķina atbilstoši formulai:
PS = mps/m x 100, kur:
PS: pārstrādātas plastmasas satura īpatsvars dzērienu plastmasas iepakojumā, kurā ražotājs laiž tirgū dzērienus, izteikts procentos;
mps: kopēja to pārstrādāto plastmasu masa, ko izmanto dzērienu plastmasas iepakojumā;
m: kopēja  dzērienu plastmasas iepakojumā masa.

	5.
	Noteikumu konsolidētā versija
30.21. aprēķina kā vidējo rādītāju kopējam šādam dzērienu iepakojuma daudzumam, kas laists tirgū attiecīgajā gadā, ievērojot, ka katras iepakojuma vienības pārstrādātas plastmasas saturs nevar būt mazāk par šo noteikumu 1. pielikumā 3. tabulā noteikto mērķrādītāju attiecīgajā gadā;
	Iebildums (TM - 28.10.2022.)
Lūdzam anotācijā skaidrot projekta 5. punktā izteiktā noteikumu 30.2 1. apakšpunkta nosacījumu "ievērojot, ka katras iepakojuma vienības pārstrādātas plastmasas saturs nevar būt mazāk par šo noteikumu 1. pielikumā 3. tabulā noteikto mērķrādītāju attiecīgajā gadā" un tā atbilstību Direktīvas 2019/904 6. panta 5. punkta "a" un "b" apakšpunktam, ņemot vērā, ka tāds nosacījums, šķiet, minētajās direktīvas normās nav iekļauts. Papildus vēršam uzmanību, ka, ja projektā paredzētas stingrākas prasības, nekā Direktīva 2019/904 paredz, tam nepieciešams attiecīgs pamatojums anotācijā, aizpildot arī anotācijas 5.4. sadaļas 1. tabulas attiecīgo aili. Attiecīgi lūdzam sniegt skaidrojumu anotācijā vai nepieciešamības gadījumā precizēt projektu.

Piedāvātā redakcija
-
	Ņemts vērā
Noteikumu projekta 5. punkts (ar sākotnēji paredzēto jaunu MK noteikumu Nr. 983 30.2 punktu) ir dzēsts. 
 
	-

	6.
	Noteikumu (grozījumu) projekts
4. Papildināt ar 30.1 punktu šādā redakcijā:
	Priekšlikums (TM - 25.11.2022.)
Vēršam uzmanību, ka anotācijā, skaidrojot noteikumu projektā paredzētās izmaiņas attiecībā uz Plastmasu saturošu izstrādājumu patēriņa samazināšanas likuma 6. panta piektajā daļā noteiktā pilnvarojuma izpildi, minēts gan likuma 6. pantā noteiktais mērķrādītājs, gan arī pārejas noteikumu 2. punktā minētais mērķrādītājs. Attiecīgi aicinām izvērtēt, vai noteikumu projekta 4. punkts (noteikumu 30.1 punkts) nav formulēts pārāk šauri un nepieciešamības gadījumā to precizēt. Papildus, ņemot vērā anotācijā ietverto informāciju un 6. panta piektajā daļā ietverto pilnvarojumu Ministru kabinetam, lūdzam anotācijā skaidrot noteikumu projekta atbilstību pilnvarojumam.
Piedāvātā redakcija
-
	Ņemts vērā
Noteikumu projekta 4. punkts (noteikumu 30.1 punkts) ir precizēts. Anotācijas 1.3. sadaļa ir papildināta ar skaidrojumu.
	-

	7.
	Anotācija (ex-ante)
1.1. Pamatojums 
	Priekšlikums (TM - 25.11.2022.)
Ņemot vērā, ka noteikumu projektā paredzētās izmaiņas saistītas ne tikai ar Plastmasu saturošu izstrādājumu patēriņa samazināšanas likuma 6. panta piektajā daļā noteiktā pilnvarojuma izpildi (sk. noteikumu projekta 7. punktu), aicinām papildināt anotācijas 1. sadaļā ietvertos aprakstus.
Piedāvātā redakcija
-
	Ņemts vērā
Anotācijas 1.1. sadaļa ir papildināta.
 
	1.1. Pamatojums

	8.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (TM - 25.11.2022.)
Attiecībā uz grozījumiem noteikumu 1. pielikumā anotācijā minēta Eiropas Parlamenta un Padomes 2018. gada 30. maija Direktīvas (ES) 2018/852, ar ko groza Direktīvu 94/62/EK par iepakojumu un izlietoto iepakojumu, 1. panta 5. punktā noteikti izlietotā iepakojuma pārstrādes mērķi. Attiecīgi aicinām izvērtēt nepieciešamību aizpildīt anotācijas 5. sadaļu, tostarp 1. tabulu, ar informāciju par minētās direktīvas normas pārņemšanu noteikumu projekta 7. punktā. Alternatīvi lūdzam sniegt skaidrojumu par anotācijā minēto informāciju. Papildus aicinām izvērstāk anotācijā skaidrot 1. pielikuma izmaiņu nepieciešamību, tostarp skaidrojot, kāpēc nepieciešams vienādot prasības noteikumu 1. pielikuma 1. punktā ar Ministru kabineta 2017. gada 16. augusta noteikumu Nr. 480 “Noteikumi par atbrīvojuma piemērošanu no dabas resursu nodokļa samaksas par iepakojumu un vienreiz lietojamiem galda traukiem un piederumiem” 1. pielikuma 2. punktu.
Piedāvātā redakcija
-
	Ņemts vērā
Anotācijas 1.3. un 5. sadaļa ir papildināta.
 
	1.3. Pašreizējā situācija, problēmas un risinājumi

	9.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (TM - 25.11.2022.)
Anotācijā minēts: "Tā kā pārstrādāto plastmasas saturu dzērienu plastmasas iepakojumā ir iespējams izmērīt ražošanas procesa posmā, aprēķinā izmanto datus no ražotāja, kā arī atzinumu vai sertifikātu, ko izsniedzis Latvijas iepakojuma sertifikācijas centrs vai cita sertifikācijas iestāde". Vēršam uzmanību, ka šāda prasība neizriet no noteikumu projekta. Attiecīgi aicinām precizēt anotācijā norādīto informāciju vai skaidrot, no kāda normatīvā akta izriet šāda prasība.

Piedāvātā redakcija
-
	Ņemts vērā
Anotācijas 1.3. ir papildināta.
 
	1.3. Pašreizējā situācija, problēmas un risinājumi

	10.
	Noteikumu konsolidētā versija
1.11. dzērienu vienreizlietojamā plastmasu saturošā vai kompozīta iepakojuma ar tilpumu līdz trim litriem (dzērienu iepakojums, tā korķīši un vāciņi) pārstrādātas plastmasas satura mērķrādītāja izpildes aprēķinu.
	Priekšlikums (TM - 28.10.2022.)
Aicinām projekta 3. punktā izteikt pareizā locījumā vārdu "iepakojuma".
Piedāvātā redakcija
-
	Ņemts vērā
Noteikumu projekta 3. punkts ir precizēts. 
	1.11. pārstrādātas plastmasas, ko satur dzērienu vienreizlietojams plastmasu saturošs vai kompozīta iepakojums ar tilpumu līdz trim litriem (dzērienu iepakojums, tā korķīši un vāciņi) (turpmāk – dzērienu plastmasas iepakojums), mērķrādītāja izpildes aprēķinu.

	11.
	Noteikumu konsolidētā versija
30.2 Šo noteikumu 1. pielikuma 3. tabulā noteikto mērķrādītāju izpildes:
	Priekšlikums (TM - 28.10.2022.)
Lūdzam pārskatīt un precizēt noteikumu projekta 5. punktā izteiktā noteikumu 30.2 punkta ievaddaļas formulējumu, lai veidotos loģisks teikums ar 30.2 1. un 2. apakšpunktu.
Piedāvātā redakcija
-
	Ņemts vērā
Noteikumu projekta 5. punkts ir dzēsts. 
 
	-



